එප්පාවල - කැකිරාව ප්‍රධාන මාර්ගයේ එප්පාවල නගර ආසන්නයේදී කැබ් රථයක් සහ යතුරුපැදියක් මුහුණට මුහුණ ගැටී සිදුවූ අනතුරකින් තිදෙනෙකු තුවාල ලබා තිබෙනවා.අද (21) පස්වරුවේ සිදුවූ මෙම අනතුරුන් තුවාල ලැබූවන් එප්පාවල රජයේ රෝහලට ඇතුළත් කිරීමෙන් අනතුරුව වැඩිදුර ප්‍රථිකාර සඳහා අනුරාධපුර ශීක්ෂණ රෝහලට මාරුකර යවා ඇති බවයි අප වාර්තාකරු සඳහන් කළේ.අනතුරින් යතුරුපැදියට සහ කැබ් රථයට බරපතල හානි සිදුව තිබූ අතර, කැබ් රථයේ රියදුරු බීමතින් සිටින්නට ඇතැයි පොලිසිය සැක පළකරනවා.කැබ් රථයේ රියදුරුගේ අපරික්ෂාකාරී රිය ධාවනය මෙම අනතුරට හේතුවී ඇති බවයි  එප්පාවල පොලීසිය සඳහන් කළේ.සිද්ධිය සම්බන්ධයෙන් එප්පාවල පොලීසිය වැඩිදුර පරීක්ෂණ පවත්වනු ලබනවා.